Heiskanen edusti Suomea Pyeongchangin olympiakisoissa 2018 sekä MM-kilpailuissa vuonna 2018. Yhteensä hän on pelannut 17 A-maaottelua tehopistein 4+2=6. Heiskanen teki A-maajoukkuedebyyttinsä vain 18-vuotiaana Karjala-turnauksessa 9. marraskuuta 2017 Venäjää vastaan. Hänet merkittiin Suomen kakkospuolustajapariin Atte Ohtamaan viereen. Heiskanen teki ottelussa myös ensimmäisen A-maajoukkuemaalinsa.